আর্মি গ্রুপ
আর্মি গ্রুপ হলো কিছু সংখ্যক ফিল্ড আর্মি দ্বারা গঠিত একটি সামরিক সংগঠন যা অনির্দিষ্ট কালের জন্য স্বয়ংসম্পূর্ণ। এটি সাধারণত একটি নির্দিষ্ট ভৌগোলিক অঞ্চলের দায়িত্ব প্রাপ্ত। সেনাবাহিনীর সবচেয়ে ছোট ইউনিট হল স্কোয়াড, যাতে ৭ থেকে ১৪ জন সৈন্য থাকে এবং একজন সার্জেন্টের নেতৃত্বে থাকে। আর্মি গ্রুপ হলো একজন কমান্ডারের (সাধারণত একজন পূর্ণ জেনারেল বা ফিল্ড মার্শাল) অধীনস্থ সর্ব বৃহৎ মাঠ পর্যায়ের সংগঠন এবং এটি প্রায় ৪,০০,০০০ হতে ১৫,০০,০০০ সৈন্য নিয়ে গঠিত। সোভিয়েত রেড আর্মি এবং পোলিশ সামরিক বাহিনীতে আর্মি গ্রুপ ফ্রন্ট নামে পরিচিত।